Poročilo o skupni turi Športno plezanje Istra 2003

Skupno turo smo izvedli 29. in 30.11.2003. Prvi dan smo preživeli v Limskem kanalu, kjer smo praktično predelali osnovne manevre potrebne za varno športno plezanje. Vsak tečajnik je moral pridobljena znanja tudi demonstrirati in s tem pokazati poznavanje manevrov. Drugi dan pa smo plezali v Vranjski dragi. Vseskozi nas je spremljalo lepo vreme. Skupno turo smo srečno zaključili ob 16:00 na parkirišču pri Vranjski dragi. Skupne ture se nas je udeležilo 57. Malo sem bil šokiran nad (veliko) količino alkohola ter drog, ki so jih nekateri tečajniki in drugi prinesli in skonzumirali preko noči. To se mi zdi povsem neprimerno in bom v prihodnje na skupnih turah, ki jih bom vodil prepovedal uživanje alkohola ter psiho aktivnih snovi tečajnikom. Prav tako bi apeliral na vodjo alpinistične šole, da se prepove uživanje alkoholnih pijač in PSA na vseh vzgojnih akcijah AŠ. Osebno niman nič proti “pivu zvečer”, nekontrolirano popivanje in  drogiranje ter izkoriščanje skupne ture v namene zasebne zabave nekaterih pa je po mojem mnenju nesprejemljivo. Kljub temu je tura brez dvoma uspela. Glavna zahvala za uspešno izvedbo gre izključno naštetim alpinistom ter nekaterim pripravnikom, ki so nesebično sodelovali pri procesu, zato še enkrat najlepša hvala.
Z gorniškimi pozdravi,

Tadej Debevec, vodja 
Seznam udeležencev:,

Tečajniki:

Jernej, Aleš, Andrej, Samo, Gašper, Mojca, Blaž, Maja, Vanja, Dušan, Tanja, Tanja, Špela, Milan, Sonja, Rok, Žiga, Ernest, Janko, Henrik, Robert, Tanja, Beno, Matej, Vesna, Marko, Žiga, Ana, Klavdija, (skupaj 30)

Lanski tečajniki:

Toata, Suzana, Goran, Klemen, Maja, Janez, Emina, Lešnik (skupaj:7)

Pripravniki:

Martin, Marko, Grega, Alenka, Nevenka, Živa, Mateja, Maja (skupaj:8)

Alpinisti:

Blaž, Andrej, Grega, Boris, Minca, Miha, Debeli (skupaj:7)

Pridruženi člani:
Dejan, Urša, Mateja, Špela (skupaj:4)
